युभेन्ट्सलाई स्तब्ध पार्दै भिल्लारियल क्वाटरफाइनलमा
भिल्लारियलले युभेन्ट्सलाई बुधबार ३–० ले स्तब्ध पार्दै युरोपेली च्याम्पियन्स लिगको क्वाटरफाइनल प्रवेश गरेको छ । यो जितपछि भिल्लारियल समग्रमा ४–१ ले अगाडि रह्न सफल रह्यो । गेरार्ड मोरेनोले पेनाल्टीबाट गरेको गोलसँगै आरनउट डानजुमा र पउ टोरेसको गोलको मदतले भिल्लारियलले अन्तिम आठको यात्रा निश्चित गरेको हो ।
टुरिने — भिल्लारियलले युभेन्ट्सलाई बुधबार ३–० ले स्तब्ध पार्दै युरोपेली च्याम्पियन्स लिगको क्वाटरफाइनल प्रवेश गरेको छ । यो जितपछि भिल्लारियल समग्रमा ४–१ ले अगाडि रह्न सफल रह्यो । गेरार्ड मोरेनोले पेनाल्टीबाट गरेको गोलसँगै आरनउट डानजुमा र पउ टोरेसको गोलको मदतले भिल्लारियलले अन्तिम आठको यात्रा निश्चित गरेको हो ।उनाइ एमरिको टिमले पूरा समय अनुशासित खेल प्रदर्शन गरेको थियो । अधिकांश समय रक्षात्मक रहेको स्पेनी टिमले आवश्यक परेको बेला निर्णायक प्रदर्शन गर्न सफल रहेको थियो । युभेन्ट्सको यो हारपछि च्याम्पियन्स लिगको अन्तिम आठमा अब इटालीको कोही पनि प्रतिनिधि रहेका छैनन् ।लिल–चेल्सीलिल– चेल्सीले आफ्ना सबै समस्यालाई मैदान बाहिर राख्दै युरोपेली च्याम्पियन्स लिगको क्वाटरफाइनल यात्रा तय गर्ने क्रममा बुधबार लिललाई २–१ ले हराएको छ । चेल्सी समग्रमा ४–१ ले अगाडि रह्यो । रुसी रोमन अब्राहिमोभिचको चेल्सीमाथि बेलायती सरकारले विभिन्न प्रतिबन्ध लगाएको छ ।लिलले आफ्नो घरमा बुराक यलिमाजले पेनाल्टीबाट गरेको गोलको मदतले अग्रता लिएको थियो । तर, चेल्सीका लागि क्रिस्टियन पुलिसिच र सिजर एजप्लिक्वेटाले गोल गरे । यस अगाडि स्टायमफोर्ड ब्रिजमा भएको खेलमा चेल्सी दुई गोलले विजयी रहेको थियो । लिलको यो हारपछि प्रतियोगिताको क्वाटरफाइनलमा पनि कुनै फ्रान्सेली टिम रहने छैन । 